Prevod: RETAiL Tehnična Obdelava: WWW.BLiNK.si
VŠEČKAJTE NAŠO FACEBOOK STRAN: Crazy Srbin Production
NEW YORK, SEPTEMBER 2003
Jaz sem Michael Sullivan. Imam zgodbo, ki jo boste želeli slišati.
PO RESNIČNIH DOGODKIH
NAJ BOG USTVARI ŠE VEČ TEBI PODOBNIH IN TE BLAGOSLOVI
HVALEŽNI SMO TI, SADAM
POD TVOJIM VODSTVOM SMO SREČNI IN VARNI
NAJ BOG USTVARI ŠE VEČ TEBI PODOBNIH IN TE BLAGOSLOVI
SADAM, VARNI SMO, SAJ JE VARNA TVOJA STVAR
ZAHRBTNOST ZA ZAČETNIKE
ZDRUŽENI NARODI, NEW YORK OKTOBER 2002
Michael Sullivan?
Kako dolgo ste že lobist pri Belasguian Banks?
Dve leti. Ukvarjam se predvsem s strategijo, raziskavami in podporo.
Lepa služba. Niste zadovoljni tam?
Ne, samo … Ne bi se rad zbudil pri štiridesetih
in spoznal, da sem svetu podaril samo davčna zavetišča,
prisilne delavnice in ozonske luknje.
Ste idealist?
Odkar pomnim, sem želel postati diplomat. Rad bi spreminjal svet.
Vaš oče je bil diplomat.
Da, bil je na zunanjem ministrstvu ZDA.
Libanon, 1983. Moje sožalje.
Moj oče je umrl. ko sem bil še deček.
Umrl je med bombardiranjem ameriške ambasade v Bejrutu,
ko sem bil star pet let.
Eden mojih najzgodnejših spominov je, kako mi oče pripoveduje
o ustanovitvi Združenih narodov.
Odkrili bomo način, kako ustaviti vojne.
Zvenelo je kot moderna različica vitezov okrogle mize.
Želel sem stopiti v njegove škornje.
V jeseni 2002 sem že četrtič kandidiral
za delo pri Združenih narodih.
Moja sestra trdi, da je v naši družini ambasadorstvo v krvi.
Živjo, bratec. Kako si? –Dobro. Oprosti, da zamujam.
Tako kot mama se je tudi ona poročila z moškim,
ki ga je spoznala med pripravništvom pri ZN.
Prinesel sem ti neko malenkost, preostanek pa je še na poti.
Zdravo, Trevor. –Zdravo.
Lepa torta, Lily. Imaš dovolj danskih zastav?
Ja, ja.
Si že kaj izvedel?
Ne, jutri.
Kakšen občutek imaš? Bo v redu?
Ne, preveč živčen sem bil.
Oni bodo na izgubi.
Prepričan sem, da boš dobil delo. Zelo si se trudil za to. –Ja.
Nekdo pa ima rojstni dan. Bomo prinesli torto? –Da!
Vse najboljše za te, vse najboljše za te.
Vse najboljše, draga Katie …
Najboljše kandidate nam prevzemajo presneti skladi tveganega kapitala.
Michael Sullivan.
Poznal sem njegovega očeta.
Danski potni list.
Po materi. Toda komaj 24 let ima.
V redu bo.
Mislil sem, da bom dobil kakšno začetniško nalogo,
dobil pa sem sanjsko delo.
Posebni asistent namestnika generalnega sekretarja.
Vodil sem največji humanitarni program
v zgodovini Združenih narodov.
Nisem mogel verjeti svoji sreči.
Razmišljal sem le. "Nikar ne zamoči."
Program se imenuje "Nafta za hrano".
Ustanovili smo ga leta 1995 z resolucijo Varnostnega sveta 986,
s katero so odločili, da bodo ZN nadzorovali prodajo iraške nafte,
z dobičkom pa državi nudili humanitarno pomoč,
da bi olajšali revščino. V bistvu to pomeni,
da je naš urad zadolžen za prehrano celotne države,
več kot 20 milijonov ljudi.
Nekaj malega boš moral prebrati. Grozljivo zaostajamo
s pripravo poročila o finančnem stanju za Varnostni svet.
Tvoja prva naloga bo, da pomagaš pri pripravi tega poročila.
Tvoj predhodnik bi moral jutri z njim seznaniti pomočnika sekretarja.
Jutri? Kaj pa se mu je zgodilo? –Prometna nesreča v Iraku.
Kristus! Je z njim vse v redu?
Ne, ni preživel. Zadostoval bo povzetek v alinejah.
Pasha bo ob devetih v svoji pisarni.
Michael, imaš trenutek? Justin Cutter, obveščevalna služba.
Res? –Ja, vseh sort nas je.
S čim vam lahko pomagam?
Glej, mi menimo, da program Nafta za hrano manipulirajo
neznani zlikovci ali združbe.
Morda imajo pomoč od znotraj. Tukaj pa si ti. Tako, da …
Komaj sem dobil to službo. Ne bom vohunil za vas.
Oh, seveda ne. Ne, ne. To prepusti profesionalcem.
Nočem, da bi storil kaj, ob čemer bi ti bilo nelagodno, Michael.
Oči in ušesa imej odprta, to je vse. Za boga in domovino.
Zavedal sem se, da je program Nafta za hrano
postal nekak političen nogomet.
Njegov proračun je znašal 10 milijard dolarjev letno.
Preostali operativni proračun ZN je znašal le dve milijardi.
To je bilo noro veliko denarja.
Zasebni interesenti so nas obkrožali kot mrhovinarji.
Program je bil preprost. Zaradi ekonomskih sankcij Sadamu Huseinu
po prvi zalivski vojni je iraško gospodarstvo propadlo.
Ljudje so stradali in umirali
zaradi pomanjkanja osnovnih zdravil in hrane.
Program Nafta za hrano naj bi prebivalcem Iraka
priskrbel vse potrebno za preživetje, hkrati pa bi z njim preprečili Sadamu
razvoj njegovega domnevnega orožja za množično uničevanje.
Iraško nafto so pod nadzorom ZN prodajali po tržnih cenah,
da bi lahko plačali humanitarno pomoč.
Naše delo je bilo, da zadevo financiramo
in zagotovimo, da vse poteka po pravilih.
Prišel sem vam predstavit povzetek. –Takoj bo prišel.
Prekleti režim! Neverjetni so.
Da, vse sem uredil. Vedno se najde rešitev.
Najeli smo taksije in jih napolnili.
To bo oddaljenim vasem moralo zadostovati,
dokler ne dobimo nazaj tovornjakov.
To bi naj bil povzetek?
Dolgo je kot Vojna in mir!
Oprostite, gospod. Želel sem biti temeljit.
Temeljit? –Da, gospod.
Hudiča. No, povej mi oporne točke, sicer bova tu do spomladanske odjuge.
Zmanjšali smo raven podhranjenosti in umrljivosti otrok.
Dosegli smo tudi velik napredek pri zagotavljanju vode in elektrike.
Imamo pa sistemske težave z distribucijo, še posebej na severu.
Kurdi ne dobivajo dovolj pšenice, mleka in dizelskega goriva
zaradi Tikrita, kjer prejemajo več kot pošten delež.
Sadamovo rodno mesto, kakšno presenečenje!
V pogodbah je tudi veliko pristojbin za že opravljene storitve.
Prepričan sem, da so to podkupnine. Če bi želeli pogledati,
sem jih združil in označil na straneh 26 do 29.
Za veliko denarja gre, gospod. Ponekod znaša kar 30 odstotkov.
Sedi.
Mali, sedi.
Prvo pravilo diplomacije je, da resnica ni stvar dejstev,
ampak konsenza.
Trenutni konsenz je, da sankcije ostajajo.
Američani in Britanci jih ne bodo nikdar ukinili.
To pomeni, da bomo moralo s programom Nafte za hrano
nadaljevati, če želimo, da Iračani preživijo.
Kljub vsem pomanjkljivostim in napakam. –Gospod, ni vam treba …
Drugo pravilo je, da molči in poslušaj.
Spregovori le ob primernem trenutku. A previdno.
Sicer pa adute skrivaj v rokavu.
Da.
Tvoj oče je bil dober človek.
Srečo imaš, če si podedoval njegovo dobro srce.
Da, tako mi pravijo.
Nekajkrat sva se srečala. Najbrž leta '79 ali '80.
Kakšna tragedija je bila v Bejrutu.
Hudiča, žal mi je.
Gotovo je bilo težko odraščati brez očeta.
Tako je pač bilo. To sem že odžaloval.
Dobro.
Popravi svoj povzetek. Pojdi domov in spakiraj.
Z nočnim letom greva v Bagdad.
Kaj? Si imel druge načrte?
Ne, seveda ne. Hvala.
BAGDAD, IRAK
Očarala me je romanca. To sem si želel.
Pustolovščine in vreden cilj.
Bagdad je bil moja Casablanca.
Bolj ali manj. Sumljiv, noro nevaren
in bolj nenavaden, kot bi si sploh lahko predstavljal.
Država je bivala v stanju stalne notranje okupacije.
Urad v Bagdadu bo prava težava. –Prav.
Ne smemo, da bi direktor sabotiral poročilo.
Zakaj bi sabotiral lastno poročilo?
Ona. Da bi bil Varnostni svet prisiljen ukiniti sankcije
in bi vsi lahko unovčili posle, ki so jih sklenili s Sadamom,
preden je napadel Kuvajt in razjezil ves svet.
Ljubi Jezus, mali. Moral te bom naučiti vsega.
Vsakih šest mesecev moramo upravičiti svoj nadaljnji obstoj.
Trenutno je naša naloga, da pripravimo poročilo za Varnostni svet,
s katerim bomo poudarili koristi programa Nafta za hrano
in minimalizirali njegove težave. To niso laži.
Nikdar ne lažemo, samo dejstva in resnice izbiramo zelo previdno.
Razumem.
Ti lahko zaupam to delo?
Da, vsekakor.
Tukaj je. Gospa Dupre. Rada bi nas zabodla v hrbet.
Christina. –Lepo vas je spet videti.
Hassan Ghazarian.
Zdravo, Michael Sullivan. Me veseli. –Enako.
Fotografiranje.
Si dobil dokumente, ki sem ti jih poslal?
Sem. Še natisnil sem ti jih. –Krasno.
Dobro pišeš.
Preživetje 60 odstotkov Iračanov je povsem odvisno od naših dobaviteljev.
Pšenica, žito, mleko, zdravila, osnovna infrastruktura.
V zadnjih desetih mesecih smo podhranjenost med iraškimi otroci
zmanjšali za 50 odstotkov ter tako pomembno zmanjšali otroško smrtnost.
Najlepša hvala. Fotografi, pridite. Sledi slikanje z gospo Dupre.
Težko je opisati, kako hudo je Sadam zlorabljal svoje ljudstvo.
Prijatelji režima so zlahka prišli do zdravil.
Tisti z manj sreče pa so umirali zaradi najpreprostejših bolezni.
Pošiljajo nam pokvarjena zdravila.
Pri nas odlagajo zdravila, ki jim je potekel rok.
Zahvalite se mu, ker mi je to prinesel.
Povejte mu, da bom zadevo vsekakor raziskal.
Pravi, da obstaja črni trg z zdravili z oznako Nafta za hrano proda.
Pa ta nedolžni otrok: njej razložite,
zakaj ne sme prejeti terapije z matičnimi celicami,
ki bi jo ozdravila. Zakaj mora trpeti,
ker Zahod Iraku ne želi povrniti dostojanstva.
Tega ne morem pojasniti.
Sprašuje, zakaj jočete.
Obljubim, da bom storil vse v svoji moči, da bi pomagal vašemu otroku.
Kar slabo mi je, ko moram poslušati tvoje laži.
To je PR, Christina. Vsi na terenu se zelo trudijo.
V svojem poročilu za Varnostni svet bom povedala resnico. Toliko, da veš.
V tvojem poročilu?
Program je propadel. Sankcije ne delujejo.
Kako je propadel? Zdravila prihajajo! –A po kakšni ceni?
Ljudje dobivajo osnovne potrebščine. –Za kakšno ceno?
Vsi goljufajo sistem. Korupcija se širi kot rak.
Sistem ne bo nikdar popoln.
To je gotovo bolje, kot da ne ukrenemo ničesar.
Michael, zakaj čakamo?
Oprostite, manjši varnostni zaplet. Kmalu bomo spet na poti.
Vem, kaj hočeš.
Rad bi, da se pridružim tvojemu moralnemu relativizmu,
da me boš lahko žrtvoval, ko bo prišlo vse na plano.
Motiš se. Samo državo bi rad nahranil.
Dovolj reklam, Costa. Dovolj! Dejstva govorijo sama zase.
V mojem poročilu pred Varnostnim svetom bom razkrila resnico.
Bagdad je trenutno center vesolja, mali.
In Al Rasheed je njegovo središče. Kotlovnica diplomacije.
Pasha, lepo te je spet videti.
Easter Mohammed, moj pomočnik.
Michael Sullivan. –Preštej si prste po rokovanju.
Tukaj so vse pomembnejše obveščevalne agencije
in vse sobe so ozvočene.
Vsi skušajo preprodajati svoje skrivnosti in usluge.
Informacija je vse – valuta, moč.
Glej, poslušaj. Uči se.
Vsi imajo svoje cilje, kaj?
Mali Bush meni, da je Sadam užalil njegovega očka.
Ameriški neokonservativci so prepričani,
da bo tukaj demokracija vzcvetela kot roža.
No, vso srečo s tem. Putin želi, da Bush propade.
Kitajska si želi novih trgov, polovici Evrope pa ni mar,
če Sadam s plinom mori civiliste ali zgradi bombo.
Naftarji pa želijo le, da dvignemo sankcije, da bi lahko izmolzli Irak.
Kaj pa to, kar mi je danes povedal doktor?
Ponarejena zdravila, izginula oprema. Voham past.
Ni se mi zdelo kot past. –Še več gospejinih neumnosti.
Ni le neučinkovito, aktivno si izmišlja dokaze o napakah v programu.
Če ne bomo ukrepali, bo to poročilo prava katastrofa.
Mar nimaš ti zadnje besede? –Žal ne.
Protokol ZN zahteva, da regionalni direktor podpiše poročilo.
Kaj pa je tvoj cilj?
Moj cilj? Tista deklica v bolnišnici.
Bog pomagaj tistemu, ki se nam bo postavil na pot.
Ja.
Nekoč sem imel sina.
Še kot dojenček je umrl za gripo.
Lahko verjameš?
Z ženo nisva mogla več imeti otrok.
Žal mi je.
Pred tridesetimi leti.
Kako si že rekel? Odžaloval sem.
Gripa!
Si utrujen? –Ne.
Mladost, vraga.
Za nekoga, ki se preživlja s tem, da govori za druge,
res ne govoriš veliko.
Opazila sem, da nisi bil presenečen,
ko Je direktor govoril o zdravilih na črnem trgu.
Ne, nisem bil.
Boš to povedal svojemu šefu?
Vemo, da je v programu prišlo do korupcije.
Izven Bagdada je še veliko huje.
Preusmerjajo tovore, ustavljajo elektriko. Izsiljevanje, podkupnine.
Poskrbel bom, da Pasha izve tudi za to.
Nekaj bi me rad vprašal.
Mar gre za gospo?
Bi tvoj šef rad našel skrivni vzvod, s katerim jo bo podredil svoji volji?
Lahko ti povem, da ne obstaja.
Samo svoje delo se trudim opravljati.
Tvoj predhodnik, Abhek.
Njegova nesreča ni bila naključje.
To pa je težka obtožba.
Zakaj mi to pripoveduješ?
Umorjen je bil zaradi tega, kar je odkril.
Pri Nafti za hrano?
Ne vem, morda. Bal se je nekoga pri Združenih narodih.
Nekoga, ki omogoča korupcijo. Biti moraš res zelo previden.
Dober večer. Izvolite.
Mukhabarati bi radi preiskali vašo spalnico,
da bi odkrili prisluškovalne naprave.
To je naša usluga, za vašo varnost, seveda.
Kaj, ko bi začeli s tem, da mi poveste, kdo ste.
Vam je všeč vaš obisk v Mezopotamiji, g. Sullivan?
Prvič ste tu, če se ne motim. Da?
Za vse so to tako stresni in težki časi.
Veliki Satan stalno grozi, da bo bombardiral mesto,
medtem pa nas vežejo sankcije. Bagdad …
Kaj, ko bi že prešli k bistvu?
Na omarici za menoj boste našli ovojnico z manjšim honorarjem.
Zelo občudujemo vaše delo v Iraku.
Pozno je. Rad bi, da odidete, prosim.
Nismo vas želeli užaliti.
Ne pozabite svoje ovojnice.
Ne moreš jih kriviti, da so poskusili.
Nič hudega ni bilo. Odlično si se znašel.
Kaj pa to, kar mi je prevajalka povedala o Abheku?
Ne verjamem ji. Morda je Sadamova vohunka in nas želi vznemiriti.
Slabo si videti, mali. Pojej že kaj.
Oprostite.
Kljub opozorilu me je šokiralo, ko je osebje ZN kritiziralo sankcije.
Pasha je imel prav, vsak oddelek je imel svoj cilj.
Njihovi interesi so se križali. Vse je šlo na mlin gospe Dupre.
Utihnite! Zvenite kot Sadamove lutke.
Vas res moram opozoriti na resne posledice za Iračane,
če nam ne uspe nadaljevati … –Kršimo …
Se šalite?
Ni na nas, da bi sodili o odločitvah Varnostnega sveta.
Mi jih izvajamo. Nepolitično.
Da, to je včasih hudičevo težko delo.
Če ga ne zmorete, vam predlagam,
da mi oddate odpovedi in se vrnete domov.
Po mojih raziskavah sem vedel, da je največja težava Kurdistan.
Dokler je bil na oblasti Sadam,
je Pasha potreboval vse svoje silne diplomatske spretnosti,
da Kurdi ne bi spodkopali poročila.
Ko zaloge le prispejo,
jih je vedno pol manj, kot nam je bilo obljubljeno.
Sever je protektorat, zato žal …
Sankcije so jih prizadele huje kot druge regije.
Program Nafta za hrano je nekoliko pomagal,
a na oblasti je ohranjal režim, ki jih je tlačil.
Kurdi dobijo dovolj denarja, da bi hrano lahko kupovali sami.
Na črnem trgu prodajajo nafto!
Minister, če dovolite …
Konflikt Kurdov z Iračani je star že skoraj sto let.
Sadam Husein ga je povedel na povsem nov nivo.
Prisilne preselitve, množične aretacije in mučenje.
Ko to ni delovalo, je presedlal k zemeljskim minam in kasetnim bombam,
k sarinu in živčnim strupom, s katerimi je pobil
na desettisoče ljudi, še več deset tisoč pa jih je pohabil.
Vladavina terorja, ki je vključevala tudi najhujši primer
kemičnega genocida nad civilnim prebivalstvom.
Kurdi umirajo preprosto zato, ker so Kurdi.
In pri prevodni diplomaciji med dvema zapriseženima sovražnikoma,
sem gledal, kako je Pasha izvajal svojo čarovnijo.
Alahu je najljubša hrana tista, ki se je je dotaknilo mnogo rok.
To je vse, kar potrebujem.
Kurdski minister ima sicer prav. Kolikor slišim, so povsem izviseli.
Vem, da ima prav. Vse je v poročilih s terena, a o tem moramo molčati.
Ne moremo izbirati med tem, ali bomo nahranili vse ali nikogar.
Nahraniti moramo toliko ljudi, kolikor je možno.
Jutri se moram vrniti v New York. Ostati moraš zbran.
Seveda.
Tu je tvoj potovalni urnik. Potuješ prek Kuvajta.
Na letališču JFK pristaneš ob petih.
Duprejeva te bo izločila iz končnega poročila.
Njene velike obtožnice proti Nafti za hrano.
Zakaj potem ostajam tu?
Čez nekaj dni boš prejel nekaj fotografij.
Pokazati jih moraš Hassanu, saj ne boš razumel, kaj pomenijo.
Tvoja naloga je, da zagotoviš, da jih pokaže Duprejevi,
tako da vztrajaš, da tega ne sme.
Zahtevaš, da jo … –Ujameš v past, da.
Stopila bo vanjo in znebili se je bomo.
Dečko, to je diplomacija.
Včasih to pomeni odstranjevanje ovir na poti do uspeha.
Ti lahko zaupam to reč?
Kako veliko laž pa bom povedal?
Ni laž. Samo priložnost, da sklene napačen zaključek.
Jutro.
Toliko, da veš. Gospa pravi, da ne smeš prebrati poročila,
dokler ni končano in ga ona ne potrdi.
Pasha je rekel, da želi, da pomagam.
Ljudje v peklu pa si želijo hladne vode.
Midva sva samo kmeta v večji igri. Žal mi je, Michael.
Hassan. Lahko bi mi priskrbel vsaj prevajalca za obisk terena.
Rad bi odprl eno teh škatel in preveril rok uporabe.
Pravi, da je predstavnik družbe.
Povej mu, da hočem odpreti eno od škatel.
Tem tabletam je rok potekel leta 1999.
Bolnim bo od njih še slabše ali pa bodo umrli.
Vsako škatlo morate pregledati. Dotrajana zdravila morate uničiti,
izdelovalec pa jih bo nadomestil na lastne stroške.
Opozoriti vas moram, da tu vsi mislijo, da sem vaša prostitutka.
Potem bi si najbrž morala razdeliti račun.
V Iraku ne moreš na zmenek z žensko brez spremstva.
Imamo svoje rituale in običaje.
Torej boš odpovedala?
Si povedal svojemu šefu, kar sem ti povedala o Ahbeku?
Sem, ja. Misli, da si morda vladna vohunka.
Boste naročili?
Lahko dobiva zrezek? –Da.
Hvala.
Pa si? Vohunka?
Me to resno sprašuješ?
Zdaj si se izognila odgovoru.
Nisem.
Zdaj sem jaz na vrsti za vprašanje.
Prav.
Kaj počneš tu?
Pripravljam poročilo o programu Nafta za hrano, nato pa …
Mislila sem na danes, s pokvarjenimi zdravili.
Kar si storil, ni bilo povezano s tvojim poročilom. Ukrepal si.
Bilo je tvegano in precej pogumno. Si želel predvsem očarati mene?
Nočem biti le funkcionar. To delo sem sprejel z razlogom.
Rad bi pomagal ljudem, rad bi spremenil svet.
Spremenil svet?
Tako je.
Na to lahko nazdraviva.
Na zdravje.
Bagdada ne bodo bombardirali, ne da bi prej spravili ven osebje ZN.
Gospod Sullivan? –Prosim?
To je prišlo za vas. –Hvala.
Lilly, iti moram. Kdo mi ga pošilja?
Pustili so ga na nočni recepciji, gospod.
So to tovornjaki programa Nafta za hrano?
Ja, ampak ne vem, kdo je vir.
Če so slike prave, je to dokaz, da nas Sadamov režim goljufa.
Ja, če. Še vedno menim, da jim ne bi smeli zaupati.
Z našimi tovornjaki dostavljajo orožje? Hudiča, no.
Dal jih bom kurirju. Bomo videli, kaj meni Pasha.
Ne, ne. Naj jih prej pokažem Christini.
Ne, ni govora.
Saj je v redu. Kako se že reče? Veriga poveljevanja.
Prav.
Zdravo. –Živjo.
Nekaj ti moram pokazati.
Prav.
Prijatelja sta.
Prav.
KURDISTANSKA REGIJA, SEVERNI IRAK
Uradno ta kraj ne obstaja.
To so grobovi kurdskih civilistov,
za katere se je Sadam nekega dne odločil, da ne smejo več živeti.
Plin, sarin, tabun, VX. Vonj po sladkih jabolkih.
Ni mu mar za vaše sankcije in resolucije.
On je angel smrti, Azrael.
Kurdinja si.
Moja starša sta bila intelektualca,
aktivista v Domovinski zvezi Kurdistana.
Ubita sta bila v Halabdji.
Moje sožalje.
Nihče v Bagdadu ne ve, da sem Kurdinja, Michael.
Če to izve Sadamova policija, bom z njimi izginila.
Moji prijatelji so pomagali Ahbeku odkriti kriminalno zaroto,
s katero Sadam krade milijarde dolarjev od Nafte za hrano.
Ahbek je trdil, da gre za sistemsko korupcijo,
ki sega do najvišjih vrhov istih zahodnih vlad, ki podpirajo sankcije.
Kako pa je Ahbek to vedel? –Govori se, da obstaja seznam.
Seznam imen ljudi in organizacij z vsega sveta,
ki jih Sadam podkupuje, da njegov sistem deluje.
Ahbek ga je videl.
Si prinesla? –Da.
Morda ga je imel na svojem računalniku.
Si prepričana, da te nihče ni videl?
Pisarna je bila prazna, vsi so že šli domov.
Ahbek, kaj se dogaja s tabo? –Šel bom na sever, prek meje.
Tu zame ni več varno.
Shrani to zame.
Naredil je varnostno kopijo, a je zakodirana.
Nimamo sredstev, da bi jo lahko dešifrirali.
Zakaj je nisi nesla h kakšnemu višjemu funkcionarju v ZN?
H komurkoli. H gospe Dupre?
Nihče je ne bi poslušal. Pomembno je, kdo bo objavil seznam.
Tebe nihče ne more obtožiti pristranskosti
ali da imaš kakšne druge cilje kot le resnico.
Tega ne bom vodil, Nashim. Tega ne bom storil.
Ne, saj nočem tega. Hočem le, da jo vzameš
in poiščeš nekoga, ki lahko zlomi kodo.
Nato se lahko skupaj odločimo, kaj nam je storiti.
Prekleto. Mukhabaratovci.
Se šališ? Jezus!
Gotovo je prišlo do pomote. Sem uradnik ZN.
Mladi diplomat. Veste, da je za vas zelo nevarno,
če ste v tej prekleti puščavi brez spremstva.
Pri Mukhabaratu nas je skrbelo, da so vas ugrabili kakšni zlikovci.
Jemljite to kot uslugo.
Vaši dokumenti.
Kdo ste? Kam greste?
Kaj počnete tu? Povej mi!
To vam bom povedal z vso ponižnostjo, g. Sullivan,
saj sem prepričan, da se ne bo ponovilo.
Vaš nedavni obisk službe za distribucijo zdravil
je bil nepotrebno provokativen.
V bodoče bi bilo za vse najbolje, da se odločite,
da takšne inšpekcije niso več potrebne.
Oboroženi so!
Ona je moja prevajalka. Povedal sem vam.
Pustite jo.
Nehaj.
Izpusti diplomata in dekle.
Pojdite. Takoj. Še preden si premislijo.
Pojdi v avto.
Zadržal je moje dokumente.
Samo vprašanje časa je, kdaj bodo odkrili, kdo sem.
Kje je Nashim Hussani? –Ona ne živi tukaj.
Povej nam, kje je. Povej, ali pa te bomo pretepli in zaprli.
Ona ne živi tu. –Torej ne veš, kje je?
Ne vemo, kje je.
Ni to njena slika? Povej mi, kje je.
Kje je dekle? –Katero dekle?
Kurdinja. –Ne vem, o čem govorite.
Lažeš! –Ne vem, o kom govorite!
Ne laži. –Ne vem, kje je.
Videli smo te z njo. –Vem, a ne vem, kje je.
Naj pokličem nekam.
Ne vem, kje je.
Izginite! Tukaj nimate pristojnosti! Ven!
Tu Michael Sullivan iz bagdadske pisarne Nafte za hrano.
Ja.
Pridobiti moram UNLP prepustnico za našo uslužbenko.
Ime ji je Nashim Hussani.
Zdravo. –Vzela sem vse, kar sem lahko nesla.
S tem boš prišla v ZDA.
Visoki komisariat za begunce ti bo pomagal pridobiti vizo.
Ne vem. Lahko bi šla v kurdski del Turčije. Tam imam prijatelje.
Ne, v New Yorku bo zate varneje.
Spravila te bova v New York, nato pa skupaj dešifrirala seznam.
Pojdi! Ne smejo te videti z mano.
Karkoli že bo …
Obljubi mi, da se mi boš javila.
Kar bo, pač bo. Kajne?
Hvala.
Hvala ti.
Lahko prideš v mojo pisarno? Nemudoma.
Si res pričakoval, da bom nasedla tem …
Sploh ne vem, kako naj to imenujem. Smetem.
Kakšen je bil načrt? Bi me ukanil, da jih dam v javnost?
Nato pa zahteval moj odstop, ko bi se pojavili dokazi, da so ponarejene?
Sploh ne razumem, o čem govoriš.
Gospa, poslali so mi dokumente
in Hassan vam jih je želel pokazati. To je vse.
Pri ZN si oplel, me slišiš? Tvoje kariere je konec!
Kaj pa naj bi storil? Dobil je slike.
Sram te bodi! Oba vaju je lahko sram.
Poročilo je zaključeno.
V njem je vsa resnica o propadu programa Nafta za hrano.
Dokumenti so digitalizirani ter označeni z vodnim žigom,
datumom in časom. Imam varnostne kopije,
tako da ne boš mogel ničesar spreminjati med potjo v New York.
Bitka je končana, Costa. Izgubil si.
Varnostni svet bo odločitev sprejel na podlagi dejstev.
Vedno so le dejstva, gospa.
Nič je ne bo premaknilo.
No, vraga. Tam ne moreš storiti ničesar več, mali.
Pojdi na naslednje letalo ZN in pridi domov.
Naj te ne skrbi.
LETALIŠČE JFK, NEW YORK
Oprostite, gospod. Mi pokažete svoj potni list?
Ja, seveda.
Gospod Sullivan? Z nami boste morali.
Michael, kako si? –Ničesar nimam za vas.
Je že v redu, jaz imam nekaj zate. Christina Dupre je umrla.
Pred nekaj urami so jo našli v njenem domu.
Srčni napad. Tako vsaj trdijo.
Kako to misliš, da tako vsaj trdijo?
Kaj pa ti misliš, da se je zgodilo?
Ne vem. Kako bi vedel?
Kaj pa meni tvoj šef?
Če bi radi kaj vprašali Pasha, storite to kar sami.
Ti je kdaj omenil kak seznam?
Ne. Zakaj?
Michael, bi mi v tem trenutku rad kaj povedal?
Ne.
Hvala.
Halo? –Doma si.
Ja, pravkar sem prišel.
Si slišal za gospo?
Ja.
Strašno.
Nisva se vedno strinjala, toda …
Kar srce se mi je zlomilo.
Pa poročilo?
Hassan mi je zagotovil, da ni tako odločen kot gospa,
da bi program morali ukiniti.
Kot njen naslednik bo odobril vse, kar je potrebno,
da spet dobimo sredstva. Gospa se je motila.
To, da je mrtva, tega ne spremeni. Imaš dva dni, da počistiš to zadevo.
Kako to misliš, da imam dva dni, da počistim zadevo?
Mislil sem, da bi morda moral ti predstaviti povzetek poročila.
Samo malo. Hočeš, da jaz predstavim poročilo?
Pred celotnim Varnostnim svetom.
Mar s tem ne bi kršili protokola, Pasha?
Počnem lahko, kar hočem. Sicer pa morajo slišati nekoga s terena.
In komu drugemu lahko zaupam?
Prav.
Se šališ? To je velika stvar.
Da bo človek na tvojem položaju nastopil pred Varnostnim svetom?
Vem, to je velika priložnost.
Kaj?
Kje si dobil tole? –Od prijatelja v Bagdadu.
Ne. Hočem reči, da ne morem razbiti kode.
Poznaš koga, ki bi jo lahko?
Sploh veš, kaj je na ključku?
Ne. Poznaš koga, ki ga lahko odklene?
Potrudil se bom. Lahko to zadržim? –Ja, kar obdrži.
Pozdravljeni. To naj bi bila možna kontaktna številka zanjo.
Tako je, Michael Sullivan.
Razumem. Glede te številke bi lahko poskrbeli,
da se mi javite, če bi kaj slišali?
Smrt gospe Dupre je visela nad Nafto za hrano kot črn oblak.
Pasha pa je imel odprto pot do vsega, kar je želel.
Jaz sem se osredotočil na sestavljanje poročila.
Nisem hotel, da bi dvomili, ali si res zaslužim biti v tisti sobi.
Nisem mogel nehati misliti na očeta.
Ali je kdaj stal pred Svetom tako, kot bom stal jaz?
Bi se mu zdelo, da počnem pravo stvar?
Si v redu? –Zdaj sem dobro.
Stoodstotno so prepričani, da je v Iraku
orožje za množično uničenje, pojma pa nimajo,
kje naj bi bilo? Poklical vas bom nazaj.
Končano. Manjka samo še tvoj pregled in Hassanov podpis.
To je moj fant. Dobro si opravil.
Z nadzorne službe so me klicali
zaradi zahteve za prepustnico UNLP za našo seksi prevajalko.
Prosili so me, naj zadevo raziščem.
Mislim, da je zdaj v New Yorku.
Tako. Kurdinja je. Azil potrebuje.
Iz D–4 so ji bili na sledi. Ubili so dva njena sodržavljana.
Kurdi nimajo države.
Povsod ima prijatelje, kakršen si ti.
To je najstarejši trik v zgodovini. Lonec z medom.
CIA to imenuje "trnek". Zapelji tarčo, pripoveduj mu pravljice.
Niso le Rusi. Glej: CIA, MI5, Interpol.
Deklica ima veliko spremstva.
Peshmerga so jo poslali v šolo v Anglijo,
ji priskrbeli lažne dokumente in službo pri ZN v Bagdadu.
Kaj je hotela od tebe?
Nič.
Stavim, da je zelo izurjena v nežnem prepričevanju.
Kar si storil, je bilo neumno in protizakonito.
Poskrbel bom, da izgine.
V bodoče pa se pri takih zadevah najprej obrni name.
Kdo ti je to dal? –Ni pomembno.
Izkoristila si me. –Ne.
Da.
Rekel si, da bi rad pomagal. Najina zveza se ni začela zato.
Nakladaš, Nashim. Vem, kako to gre.
Res? –Ja.
Prav, kriva sem tega, da sem sprejela službo v Bagdadu
in skušala najti način, kako bi svoje ljudstvo osvobodila diktatorja,
ki nas želi iztrebiti.
Da, govorila sem z moškimi, ki bi mi pri tem lahko pomagali.
A z nobenim od njih nisem spala. Ni mi bilo treba.
Nashim, zahtevaš, da tvegam življenje za seznam,
za katerega ne vem, kako je sploh nastal.
Žal mi je, a to sem jaz.
Naj odidem?
Zdravo. –Živjo.
Prišla sem ti zaželet srečo.
Zdravo. Očaraj jih. –Hvala.
Michael! Si pripravljen? –Ja.
Odlično ti bo šlo. Sprosti se. –Hvala.
Pomočnik sekretarja, general Costa Passaris,
je izvedel nenavadno potezo na današnjem glasovanju
o programu Nafta za hrano. Svoje mesto je prepustil
svojemu izvršnemu asistentu Michaelu Sullivanu,
ki bo predstavil poročilo o delovanju programa.
Program Nafta za hrano še vedno izpolnjuje
svojo osnovno nalogo zagotavljanja humanitarne pomoči.
Zahteva za nadaljnje financiranje je obarvana
s senco nenadne smrti regionalne direktorice v Bagdadu,
Christine Dupre, ki je bila do programa zelo kritična.
V ozadju so tudi intenzivna prizadevanja,
da bi odkrili Sadamove domnevne zaloge orožja za množično uničevanje.
Vztrajamo pri resoluciji 986. Svet se je soglasno odločil,
da bomo financiranje podaljšali še za 180 dni.
Michael Sullivan je po glasovanju
Varnostnega sveta spregovoril za medije.
Ne razumem, zakaj je povabil mene.
Saj vem. Tudi jaz ne. Pojdiva po pijačo.
Tukaj si. Moj varovanec, Michael Sullivan.
Timur Rasnetsov.
Costa vztraja, da si ti pravi heroj Nafte za hrano.
Tukaj pa je Nashim. Krasno. Dobrodošla v ZDA.
Hvala.
Kje imaš pijačo? Mislim, da imamo na zalogi celo nekaj araka.
Kako ste kaj?
Dobro, hvala. –Krasno. Uživajte v večeru.
Vi ste gotovo tisti mladi diplomat, Michael Sullivan.
Moj mož ves čas govori o vas. –Me veseli.
Jaz sem Melina, Pasheva žena. –Seveda, pa res.
Pasha vas nadvse hvali, čeprav on ne hvali nikogar.
Vsekakor me je veliko naučil.
Ne bo delovalo.
Mar ponosni očka preveč varuje svojega nadomestnega sinka?
Ne bodi pokroviteljska.
Je tako nepredstavljivo, da bi se zaljubila vanj?
Si, kar si. Mene ne boš preslepila.
Ti si mu dal moj dosje.
Poslušaj me. Če boš fanta kompromitirala ali ga prizadela,
te bom dal izgnati tako hitro, da se ti bo zavrtel hijab.
Iti moram. Opravičujem se, nekaj moram urediti.
Kako dolgo že poznaš tega tipa?
Prišel je z delegacijo, ki smo jo pravkar spoznali. Zakaj?
On me je skušal podkupiti v hotelu v Bagdadu.
Kaže, da ima dobre zveze. To bi nam lahko prišlo še prav.
Iti moram.
Kaj, za vraga, je na zabavi počel tisti tip?
Ne vem. Kaj je hotel Pasha?
Grozil mi je. Tvoj šef mi je grozil.
Halo? –Michael, mojemu kolegu je uspelo.
Pridi si ogledat tole.
Saj ne boš verjel. Sadam je prodajal bone za nafto
s popustom preprodajalcem, ki so bone preprodajali
po najvišjih cenah in ogromno zaslužili.
Sadam dobi provizijo, delež razlike
med njegovim popustom in trenutno ceno.
Koliko je zaslužil?
Morda celo več kot milijardo dolarjev.
Kristus! Kako pa vemo, da so podatki resnični?
Videti so zanesljivi. In videti je, da gre za sistem.
Tu je seznam vseh pomembnih političnih igralcev
politiki, poslovneži, bankirji. To so ljudje na visokih položajih
v centru večine vladnih kabinetov razvitega sveta.
Prejemajo na milijone dolarjev v podkupninah.
To je resnično. Seveda je resnično.
Da bi to dokazal, boš potreboval zapise dejanskih transakcij.
To moraš predati Pashi. To je notranja zadeva ZN.
Res nočeš, da bi vse to pristalo pri tebi.
Med kodiranimi dokumenti sem našel tudi ta video.
Kako dolg je?
Enainsedemdeset minut. –To je čudna dolžina.
Začel sem ga pregledovati, pa je ves čas isto.
Zumiraj.
Pojdi nazaj.
Vedel sem. Prekleto, vedel sem. Vedel sem, da je vpleten.
Seznam moramo spraviti v javnost.
Tega ne smemo. Samo zanikali bodo. Tako bomo samo uničili ZN.
Poiskati moramo ljudi, ki bodo zastavljali prava vprašanja.
Mediji, vaš kongres. Resnica bo prišla na dan.
Glej, v igri je toliko interesov. Sami bodo odločili, kaj je resnica.
Pasha bo žrtveno jagnje, moje kariere pa bo konec.
To ne zadeva tebe. –Seveda me zadeva!
Pravkar sem imel govor o integriteti Nafte za hrano.
Kaj predlagaš? Naj ne storimo ničesar?
Ne vem, kaj predlagam.
Kaj se dogaja? Michael! Nehaj!
Ste v redu? –Ja.
Naj pokličem policijo?
Kje je? –Ne vem.
Pokliči svojega prijatelja. Povej mu, da mu bom dal, kar želi.
v zameno za Nashim. –On ni moj prijatelj.
Imam posnetek, na katerem od njega sprejemaš podkupnino.
Boš vstopil ali bova morala to opraviti zunaj?
Kar zunaj bova opravila.
Svoj delež dobivam, seveda. Zakaj pa ne? Tudi vsi drugi ga.
Za to misijo zastavljam celo svojo kariero, vsak dan.
Vstopi, mali. Mrzlo je.
Rasnetsov ureja zadeve. Zelo nevaren možak je.
V Iraku se nič ne zgodi brez njega.
Kdo pa vodi njega? –Najboljši ponudnik.
Moskva, Peking, Sadam, skladi tveganih naložb, mafija, pohlep.
Rasnetsov je most med politiko in realnostjo.
Na čigavi strani pa si ti, Pasha?
Zdelo se mi je, da sem te slišala. Sedi, Michael. Prosim.
Poklical ga bom.
Bi kavo? –Ja, hvala.
Ti je bilo všeč na sinočnji zabavi?
Da, zelo lepo je bilo. Hvala.
Zgodaj si odšel. Skrbelo me je.
Moja prijateljica se ni počutila dobro.
Gripa razsaja.
Ja.
No, pustila vaju bom.
Predali so jo oddelku za imigracije. –Saj ima dokumente.
Mislim, da so izginili. Postala je nadležna.
Če jo deportirajo v Irak, jo bodo tam usmrtili zaradi izdaje.
Poslali jo bodo v Bagdad, kjer imam še nekaj vpliva.
Ne. Pokliči ga nazaj in mu povej,
da mu ne dam seznama, dokler ne izpustijo Nashim.
Zadeve ne delujejo tako. Moral mi boš zaupati.
Saj sem ti zaupal, Pasha. Zaupal sem ti, pa si me popolnoma izdal.
Poglej, kje sva zdaj. Kršiva zakone in sprejemava podkupnine.
Zločin bi bil, če ne bi storili ničesar.
Če bi gledali trpljenje in umiranje nedolžnih.
Pa Duprejeva? In Abhek? Kako pa opravičuješ njuno smrt?
Nevihte nismo ustvarili mi. Ne moremo je nadzorovati.
Lahko samo spremljamo njeno pot,
nastavimo jadra in se potrudimo po svojih močeh.
Tako, kot smo se do zdaj in se bomo vnaprej.
Za koga se trudiš, Pasha? Zase! Ne za Nashim. Ne za njeno ljudstvo.
Morda res ljubiš to vohunko.
Kdo sem jaz, da bi nasprotoval tvojemu srcu?
Ne dopusti, da te ubijejo zaradi nje.
Njenemu ljudstvu lahko pomagamo, a to moramo storiti na svoj način.
Busheva koalicija voljnih bo čez nekaj dni vdrla v Irak.
Konsenz se spreminja in po novem je resnica, da je Sadam zgodovina.
Nafta za hrano lahko postane uspešno ogrodje
izgradnje novega, svobodnega Iraka, ki jo bodo vodili Združeni narodi.
Ne preprodajalci in bojazljive vlade, ki so ustvarili to nočno moro,
ZN bo prevzel vodilno vlogo. Ti in jaz, mali.
Midva lahko rešiva svet in tvoje dekle.
Zaupaj mi.
Dragi sodržavljani, v tem trenutku Amerika in koalicijske sile
pripravljajo vojaško operacijo za razorožitev Iraka,
osvoboditev iraškega ljudstva
in obrambo sveta pred veliko nevarnostjo.
V naslednjih 24 do 48 urah bodo odvrgli
do 3000 manevrirnih raket Tomahawk, satelitsko vodenih preciznih bomb,
lasersko vodenih bomb na različne tarče.
Ne le na Bagdad in okolico, ampak tudi drugje.
Šest tednov po invaziji sem se vrnil v Irak,
da bi razvil Pashev načrt, kako bi ZN vodili obnovo novega Iraka.
Sankcije so bile ukinjene. Državo naj bi napajal prosti trg.
Svobodne volitve naj bi podelile glas vsakemu državljanu,
račune pa bi plačevala nafta.
Pasha je imel še vedno dobre zveze. Držal je svojo obljubo.
Nashim Husseni.
Lepo je, ko sva skupaj. Nepopisana lista.
Pogrešala sem te.
Nekaj imam zate.
Nov potni list z vizo.
Izvoli. Ostaneš lahko, kolikor dolgo želiš.
Pa seznam?
Dal sem ga Pashi.
Seznam si menjal zame? –Ja. –Zakaj?
Nisem imel ravno izbire. Odločil sem se pač.
Kaj pa bo sedaj s Pasho?
Pasha lahko v ZN stori še veliko dobrega.
Saj sanjaš. –Ne sanjam. Res ne.
Konsenz se je spremenil in ker Sadama več ni,
bomo res lahko storili veliko dobrega. Končno …
Če verjameš, da lahko sodeluješ s kriminalci
in dobiš, kar želiš, si že izgubljen.
No, saj v tem boju nismo ravno mogli zmagati.
V to sem vložila celo svoje življenje.
Kdo si, da se boš odločal namesto mene?
Sama si rekla. Zelo, zelo zapleteno je.
Ne, ne ta del. Ta del je zelo preprost.
Nočem biti vpletena v to. Ne morem. –Ne, ne.
Nashim! Nashim, počakaj. Počakaj!
Nashim!
Pravijo, da ne dvigaš telefona. Kaj ti je, za vraga?
Delo sem imel. –Ja.
Sem slišal. Tvoja Kurdinja ti je pobegnila.
Zveze so katastrofa.
Daj, mali. Želel si kariero v diplomaciji.
Zlato priložnost zamujaš!
Se vidiva v pisarni.
Pasha, zdravstvene pogodbe imam zate.
Ravno sem odhajal.
Pasha, na svidenje.
Lepo te je bilo spet videti, Michael.
Misliš, da mi je to všeč? Cel svet ima v svojem žepu, mali.
Vse pomembne ljudi v obnovi.
Ne razumem. Kdaj se je vrnil?
Nikdar ni odšel. samo v sence se je umaknil,
ko je postalo preveč vroče. Nikogar drugega ni.
Vse to smo že preživeli, Michael.
Ne bom delal z njim, hudiča.
Kaj?
Tako to pač gre.
Optimizem ob osvoboditvi ni trajal dolgo.
Izkazalo se je, da nihče ni načrtoval,
kaj bo po Sadamovem odhodu.
Američani so odstranili vse zaveznike režima.
Tako ni ostal nihče. ki bi znal voditi državo.
Rasnetsov in drugi stalni paraziti so zapolnili vakum moči
in spet prevzeli igro. Irak so zajeli anarhija, kaos in teror.
Vse države, ki so pred vojno kradle programu Nafta za hrano,
so se pripravile na delitev Iraka, kot bi bil velikanska pita.
Pa jaz? Delal sem svoje. Izgubil sem vso vero.
Halo? –Tukaj Nashim.
Zdravo. Si v redu?
Moram te videti. Bi lahko prišel dol?
Seveda.
Michael, lepo te je spet videti. Nekoga moraš spoznati.
Tvojo pomoč potrebujemo, Michael.
Michael Sullivan, gospod Shashwar Rauf.
Poznava se že.
Imel bo pomembno vlogo v novem Iraku.
Si že kdaj slišal za Rasnetsova?
Ja. –Si ga kdaj srečal?
Nekajkrat. Še pred invazijo.
Pa po njej?
Ne.
On in njegova tolpa iz Nafte za hrano so se vrnili.
V Iraku povzročajo pravo zmedo.
Ja.
Veš, da je obstajal cel seznam ljudi in organizacij, ki so pomagali Sadamu
črpati sredstva iz Nafte za hrano. Saj ste vedeli za to, kajne?
Da, toda tistega nikakor nismo mogli dokazati.
Ne, dokazi so bili na iraškem ministrstvu za nafto.
Te uradne dokumente so pobrale ameriške čete po padcu vlade.
Ti dokazi so verjetno še zmeraj v kakšni kleti ZN,
če bi jih kdo želel poiskati.
Pozabi na ta seznam. Nočemo več seznama.
Nočete več seznama.
Preveč mogočnih ljudi je bilo na njem. Preveč političen je bil.
To je koalicija pohlepnih. Nikomur ni mar za Irak.
Vsi želijo samo denar in nafto.
Ja. Prav zato moramo ustaviti Rasnetsova.
Pasha nam ga lahko izroči.
Michael, imamo zanesljive podatke, da je tvoj šef globoko vpleten.
Pasha vam ne bo nikdar pomagal.
Morda potrebuje samo malo spodbude.
Upamo, da ga boš ti lahko prepričal.
Mislite, da lahko jaz prepričam Pasha?
Pasha tega ne bo storil, sploh vas ne bo poslušal.
ZN lahko zaščitimo pred neprijetnimi posledicami.
Diplomacija. –Kako?
Diplomacija.
To mi je nekoč dejal Pasha.
Zdaj pa ti sodeluješ s kriminalci.
To ni enako.
Zakaj ne?
Zdaj imamo moč. Kurdi bodo postali pomemben del novega Iraka.
Kurdi bijejo isti boj že kakih 7000 let.
Res misliš, da bo to kaj spremenilo?
Kdo ve? Zagotovo pa ti nisi tisti, ki bi lahko odločal v našem imenu.
Pojdi z mano.
Ne morem.
Neonatalna zdravila.
Da, novi ponudniki so. Francoski Kanadčani.
Želijo ekskluzivne pravice za severno regijo.
To pa je kar pogoltno. Še posebej za Kanadčane.
Za to bodo morali plačati sto tisoč.
Ti opravi s Kurdi in začasnimi oblastmi, jaz pa bom z ostalimi.
Delila si bova na pol. –Petdeset tisoč dolarjev podkupnine?
Ne, šeklov. Seveda bodo dolarji. Kaj je s tabo?
Hvala.
Veseli me, da se spet srečava, gospod.
Še posebej v toliko lepših okoliščinah, kajne?
Vi ste gotovo eden od Kanadčanov. Kajne?
Cutter, gospod. Nisem, ne.
Američan, torej. Niste me obvestili,
da bodo začasne oblasti poslale nekoga za tak rutinski dogovor.
Saj ga niso.
Tukaj nismo zaradi zdravil, g. Passaris.
Za to bodo morali plačati sto tisoč.
Ti opravi s Kurdi in začasnimi oblastmi, jaz pa bom z ostalimi.
Delila si bova na pol.
Oh, mali.
Petdeset tisoč dolarjev podkupnine?
Ne, šeklov. Seveda bodo dolarji. Kaj je s tabo?
Kot zabava presenečenja brez torte.
Kaj bi radi?
Predajte nam Timurja Rasnetsova in dajte odpoved.
Drugače bomo vas in Združene narode zvlekli v zgodovinski škandal.
To se bo zgodilo z vami ali brez vas. Z menoj ali brez mene.
Rasnetsova varujejo multinacionalke, ki jih varujejo vlade.
Isti ljudje, ki so pravkar spravili Sadama na kolena
in vas postavili na vaš položaj. Tožili in sodili me bodo oni.
Mislite, da vašega mesta za mizo niso kupili in plačali oni?
Plačali smo s svojimi življenji, če ste mislili na to.
To, kar imenujete korupcija,
so le porodne bolečine mlade demokracije.
Resnično ste neumni, če mislite, da lahko to ustavite zdaj.
Naj za to poskrbijo politiki. Mi se bomo zadovoljili z njim.
Od mene zahtevate samomor.
Lahko vas zavarujemo. –Veste, da to ni res.
Pripravite srečanje. Izročite mu ovojnico za kanadski posel.
Ujeli ga bomo v dejanju.
Zakaj pa ne.
Ni slabo, mali. Dobro si to izvedel.
Zamuja.
Prihodnost Iraka je polna upanja.
Mi smo otroci prihodnosti. Mi vsi smo suniti, šiiti,
Kurdi, Turkmenci, kristjani, Jazidi.
Skupaj bomo živeli v miru.
Prosim?
Prekleta dežela.
Se ti lahko pridružim?
Odstopil bom. Domov grem. Izgubil sem veselje.
To sem ti hotel sam povedati. Priporočil sem te za mesto v UNESCU.
Posebni asistent. Najmlajši v celotnih Združenih narodih.
Si vedel?
Oh, mali.
Kako sploh lahko pomisliš kaj takega?
Ti prekleti norci se vsak dan pobijajo med seboj.
To je resnica.
To je tvoja resnica, Pasha. Jaz nisem več del nje.
Nikar. Nikar ne stori ničesar neumnega.
Ne moreš se boriti proti nevihti.
NEW YORK SEPTEMBER, 2003
Spoznal sem, da so vsi vedeli za korupcijo.
Samo razkriti je niso hoteli.
Vse stalne članice Varnostnega sveta bi lahko kaj izgubile.
Imena na seznamu bi jih lahko osramotila. Vse so želeli prikriti.
A Združeni narodi ne bi preživeli teh laži.
Nekaj sem moral storiti. Tvegati, da bi povzročil spremembo.
Če bi skušala našteti vse njegove dosežke, bi tukaj sedeli do jutra.
V štiridesetih letih službe v imenu svetovnega miru in humanitarnih misij
pa je njegov poglavitni dosežek gotovo uspešna vzpostavitev
in izvedba programa Nafta za hrano.
Pozdravljeni. Sem Trevor Owen iz nadzora. Prej sem govoril z Johnom.
Oh, dokumenti iz Sadamove palače.
Katere škatle? –Vse.
Zapečatene so pred javnostjo, a ti si iz nadzorne službe.
Če le ničesar ne odneseš, si kar privošči.
Hvala.
Gospod Passaris, dobro ste opravili. –Hvala.
Kje je Michael? –Spraznil je svojo mizo, gospod.
Mislim, da sem ga našel. Veste, kaj boste morali storiti?
Prekleta družina.
Sem Michael Sullivan. Imam zgodbo, ki jo boste želeli slišati.
Tukaj so surove številke o porabi denarja.
Gre za milijarde, ne milijone.
Ljubi bog.
To je seznam vseh ljudi,
ki so prejemali darila, podkupnine in provizije.
Imena na listah prejemkov lahko primerjate s seznami pogodb.
To pa je veliko, Jesse.
Se zavedate, da boste takoj po objavi dobili veliko sovražnikov.
Da, vem.
Lahko vas zaščitimo. Lahko vas navedemo kot zaupen vir.
Ne, anonimnost je del problema.
Če nihče ne prevzame odgovornosti za resnico,
je vse prepuščeno konsenzu. Moram sprejeti odgovornost.
Nocojšnji večer pričenjamo z Združenimi narodi,
težavami in škandali v programu Nafta za hrano.
Pa tudi s pozivom senatorja ZDA k odstopu Kofija Annana.
To so seveda zelo težke obtožbe, ki jih jemljemo zelo resno.
Generalni sekretar ZN je danes odredil
preiskavo dela Costa Passarisa. To je nekdanji namestnik sekretarja,
ki naj bi po besedah žvižgača stal za škandalom Nafte za hrano,
ki je pretresel Združene narode. V škandal je vpletena dolga vrsta
znanih poslovnežev in politikov z vsega sveta.
Nesposobni in pokvarjeni.
Več podjetij je sprožilo preiskave …
Slabosti programa Nafta za hrano zbujajo pomembna vprašanja
o zmožnosti Združenih narodov, da uveljavljajo sankcije
in omogočajo humanitarno pomoč v prihodnosti.
Dokumente, ki jih ima The Telegraph,
naj bi odkrili na iraškem ministrstvu za zunanje zadeve
v anarhičnih dneh po invaziji ZDA.
Wall Street Journal naj bi imel dokumentacijo
o podkupninah in provizijah v naftnih bonih
v vrednosti več milijard dolarjev. Po poročilih vladnih agencij
pa naj bi Passaris pobegnil iz države.
CIPER
Sem novinarka Wall Street Journala.
Nadaljujemo zgodbo o škandalu Nafta za hrano.
Rada bi slišala vašo plat zgodbe.
Jaz nimam svoje plati. Zgodba je od malega.
Nisem zbežal. Razumete? Ne pozabite tega zapisati.
Pred nikomer se ne skrivam.
Pa ste vseeno pristali v državi, ki ne izroča osumljencev.
Težko je bilo. To zapišite. Zapleteno.
Težko je bilo s Sadamovimi grdobijami in dvoličnostjo razvitih držav,
a storili smo več dobrega kot slabega.
Ni mi mar, kaj trdijo, hudiča.
Mali je odlično opravil.
Z mojega stališča smo izbirali med cinizmom in iskrenostjo.
Če bi bilo do Iraka vsem toliko, kot so trdili,
bi bila to zgodba o početju svetnikov.
Toda resnica niso le laži, ki smo jih pripovedovali drug drugemu.
Resnica je, da smo lagali sebi.
Več kot dva tisoč podjetij iz 56 držav
je prejemalo podkupnine ali plačevalo provizije Sadamu Huseinu.
Iz programa Nafta za hrano je bilo odvzetih
več kot 20 milijard dolarjev.
Vpletenih je bilo več najprestižnejših korporacij na svetu.
Sto dvainsedemdeset organizacij in posameznikov
na visokih vladnih položajih je prejemalo podkupnine.
Moje ime je Michael Sullivan. Moj oče je bil diplomat.
Želel sem stopiti v njegove čevlje.
MICHAEL JE ZAPUSTIL DIPLOMATSKO SLUŽBO
IN PRIČEL POROČATI O GLOBALNIH KONFLIKTIH
V KONGU, AFGANISTANU IN IRAKU
ZA VEČJE AMERIŠKE IN EVROPSKE MEDIJSKE ORGANIZACIJE.
NJEGOVO RAZKRITJE TEGA ŠKANDALA JE SPROŽILO
NAJVEČJE REFORME V ZGODOVINI ZDRUŽENIH NARODOV.
PASHA NI VEČ ZAPUSTIL SVOJEGA AZILA.
FBI IMA ZA NJIM ŠE VEDNO RAZPISANO OBTOŽNICO.
Prevod: RETAiL Tehnična Obdelava: WWW.BLiNK.si
VŠEČKAJTE NAŠO FACEBOOK STRAN: Crazy Srbin Production